এ.আই. আর্টিফিশিয়াল ইন্টেলিজেন্স
আর্টিফিশিয়াল ইন্টেলিজেন্স: এআই ২০০১ সালে মার্কিন যুক্তরাষ্ট্রে মুক্তিপ্রাপ্ত একটি বিজ্ঞান কল্পকাহিনীমূলক চলচ্চিত্র। এর সহকারী প্রযোজক, রচয়িতা এবং পরিচালক স্টিফেন স্পিলবার্গ। এটি ছিল শেষ চলচ্চিত্র প্রকল্প যাতে চলচ্চিত্র নির্মাতা স্ট্যানলি কুবরেক কাজ করেছেন। এই চলচ্চিত্রের অভিনয় শুরু হবার আগেই কুবরেক মারা যান। স্পিলবার্গ তাই একে কুবরেকের স্মরণে উৎসর্গ করেন। চলচ্চিত্রটি মোট পাঁচটি স্যাটার্ন পুরস্কার অর্জন করেছে যার মধ্যে সেরা বিজ্ঞান কল্পকাহিনীমূলক চলচ্চিত্র পুরস্কারটিও রয়েছে। এছাড়া এটি দুইটি ক্ষেত্রে একাডেমি পুরস্কারের জন্য মনোনয়ন পেয়েছিল। ক্ষেত্র দুটি হল সেরা ভিজুয়াল ইফেক্ট এবং সেরা মূল সঙ্গীত স্কোর।